Bieriņi / Bērnu slimnīca
Bieriņi / Bērnu slimnīca ir dzelzceļa pieturas punkts Rīgā, Zemgales priekšpilsētā, līnijā Rīga—Jelgava. Tas atrodas Bērnu klīniskās universitātes slimnīcas tuvumā. Pieturā apstājas līnijā kursējošie elektrovilcieni (dīzeļvilcienu reisi nepietur). Pieturas punkts tika atklāts 2024. gada 12. jūnijā, vienlaikus slēdzot Atgāzenes pieturas punktu, kas atradās puskilometru uz Jelgavas pusi.